Þríþrautarkonan Guðlaug Edda Hannesdóttir man lítið eftir atburðarásinni þegar hún var flutt meðvitundarlaus á spítala á Spáni vegna slæmrar matareitrunar. Til stóð að hún keppti á Evrópumótinu í vikunni en hún er þess í stað komin heim til Íslands að jafna sig.
Þríþrautarkonan Guðlaug Edda Hannesdóttir er komin til heim til Íslands eftir að hafa legið á spítala á Spáni vegna slæmrar matareitrunar. Hún átti að keppa á Evrópumótinu sem hefst í vikunni.
Guðlaug Edda var í æfingabúðum í Barcelona ásamt meðal annarra kærastanum sínum Antoni Sveini McKee sem er að fara að keppa á EM í sundi. Þau ákváðu að fara saman og fá sér sushi.
Henni hafði þá byrjað að líða skringilega á æfingum en haldið í fyrstu að það væri vegna hitans.
Guðlaug Edda var á spítalanum í þrjá daga.
Á meðan veiktist Anton Sveinn svo líka. Hann varð eftir úti og ætlar sér að keppa í vikunni. Guðlaug Edda á hins vegar fleiri mót framundan og taldi of mikla áhættu að demba sér í tveggja tíma keppni í miklum hita svona á sig komin.
Þríþrautarkonan Guðlaug Edda Hannesdóttir man lítið eftir atburðarásinni þegar hún var flutt meðvitundarlaus á spítala á Spáni vegna slæmrar matareitrunar. Til stóð að hún keppti á Evrópumótinu í vikunni en hún er þess í stað komin heim til Íslands að jafna sig. 